«Οι δεδουλευμένες ΥΧΔΜΕ που δεν έχουν ακόμη πληρωθεί περιλαμβάνονται στο αντίστοιχο χρηματοοικονομικό μέσο, ενώ η προπληρωμή ασφαλίστρων περιλαμβάνεται στα τεχνικά ασφαλιστικά αποθεματικά (F.61)· σε καμία από τις δύο περιπτώσεις δεν υπάρχει εγγραφή στις εμπορικές πιστώσεις και προκαταβολές.»

16.Η παράγραφος 5.236 στοιχείο γ) αντικαθίσταται από το ακόλουθο κείμενο:

«γ) μίσθωση κτιρίων που καθίσταται πληρωτέα με την πάροδο του χρόνου· και»

17.Η παράγραφος 7.88 αντικαθίσταται από το ακόλουθο κείμενο:

«Η αγοραία αξία των προθεσμιακών συμβολαίων (forwards) μπορεί να αλλάζει μεταξύ θετικής (περιουσιακό στοιχείο) και αρνητικής (υποχρέωση) θέσης ανάλογα με τις μεταβολές της τιμής των υποκείμενων στοιχείων και, κατά συνέπεια, τα εν λόγω δικαιώματα και συμβόλαια μπορεί να είναι άλλοτε περιουσιακά στοιχεία και άλλοτε υποχρεώσεις για τους εκδότες και τους κατόχους. Ορισμένα προθεσμιακά συμβόλαια λειτουργούν με κατάθεση περιθωρίου, όπου τα κέρδη ή οι ζημίες διακανονίζονται καθημερινά· στις περιπτώσεις αυτές η αξία ισολογισμού θα είναι μηδενική.»

18.Στο κεφάλαιο 8, ο πίνακας 8.1 αντικαθίσταται από το ακόλουθο κείμενο:

«Πίνακας 8.1 — Συνοπτική παρουσίαση των λογαριασμών, των εξισωτικών μεγεθών και των κύριων συγκεντρωτικών μεγεθών

Λογαριασμοί Εξισωτικά μεγέθη Κύρια συγκεντρωτικά μεγέθη Πλήρης ακολουθία λογαριασμών για τους θεσμικούς τομείς Τρέχοντες λογαριασμοί I. Λογαριασμός παραγωγής I. Λογαριασμός παραγωγής B.1g Προστιθέμενη αξία, ακαθάριστη Ακαθάριστο εγχώριο προϊόν (ΑΕΠ) II. Λογαριασμοί διανομής και χρήσης εισοδήματος II.1 Λογαριασμοί πρωτογενούς διανομής εισοδήματος II.1.1 Λογαριασμός δημιουργίας εισοδήματος B.2g B.3g Λειτουργικό πλεόνασμα, ακαθάριστο Μεικτό εισόδημα, ακαθάριστο II.1.2 Λογαριασμός διανομής πρωτογενούς εισοδήματος II.1.2.1 Λογαριασμός επιχειρηματικού εισοδήματος B.4g Επιχειρηματικό εισόδημα, ακαθάριστο II.1.2.2 Λογαριασμός διανομής λοιπού πρωτογενούς εισοδήματος B.5g Ισοζύγιο πρωτογενών εισοδημάτων, ακαθάριστο Ακαθάριστο εθνικό εισόδημα (ΑΕΕ) II.2 Λογαριασμός δευτερογενούς διανομής εισοδήματος B.6g Διαθέσιμο εισόδημα, ακαθάριστο Ακαθάριστο εθνικό διαθέσιμο εισόδημα II.3 Λογαριασμός αναδιανομής εισοδήματος σε είδος B.7g Προσαρμοσμένο διαθέσιμο εισόδημα, ακαθάριστο II.4 Λογαριασμός χρήσης εισοδήματος II.4.1 Λογαριασμός χρήσης διαθέσιμου εισοδήματος B.8g Αποταμίευση, ακαθάριστη Ακαθάριστη εθνική αποταμίευση II.4.2 Λογαριασμός χρήσης προσαρμοσμένου διαθέσιμου εισοδήματος Λογαριασμοί συσσώρευσης III. Λογαριασμοί συσσώρευσης III.1 Λογαριασμός κεφαλαίου III.1.1 Λογαριασμός μεταβολής της καθαρής θέσης λόγω αποταμίευσης και κεφαλαιακών μεταβιβάσεων B.101 Μεταβολή καθαρής θέσης λόγω αποταμίευσης και κεφαλαιακών μεταβιβάσεων III.1.2 Λογαριασμός απόκτησης μη χρηματοοικονομικών περιουσιακών στοιχείων B.9 Καθαρή ικανότητα χρηματοδότησης / Καθαρή ανάγκη χρηματοδότησης III.2 Χρηματοοικονομικός λογαριασμός B.9F Καθαρή ικανότητα χρηματοδότησης / Καθαρή ανάγκη χρηματοδότησης III.3 Λογαριασμός λοιπών μεταβολών περιουσιακών στοιχείων III.3.1 Λογαριασμός λοιπών μεταβολών του όγκου των περιουσιακών στοιχείων B.102 Μεταβολές της καθαρής θέσης λόγω λοιπών μεταβολών του όγκου των περιουσιακών στοιχείων III.3.2 Λογαριασμοί αναπροσαρμογής B.103 Μεταβολές της καθαρής θέσης λόγω ονομαστικών κερδών/ζημιών κτήσης III.3.2.1 Λογαριασμός ουδέτερων κερδών/ζημιών κτήσης B.1031 Μεταβολές της καθαρής θέσης λόγω ουδετέρων κερδών/ζημιών κτήσης III.3.2.2 Λογαριασμός πραγματικών κερδών/ζημιών κτήσης B.1032 Μεταβολές της καθαρής θέσης λόγω πραγματικών κερδών/ζημιών κτήσης Ισολογισμοί IV. Ισολογισμοί IV.1 Ισολογισμός ανοίγματος B.90 Καθαρή θέση Εθνική καθαρή θέση IV.2 Μεταβολές του ισολογισμού B.10 Μεταβολές της καθαρής θέσης, συνολικές Μεταβολές της εθνικής καθαρής θέσης IV.3 Ισολογισμός κλεισίματος B.90 Καθαρή θέση Εθνική καθαρή θέση Λογαριασμοί συναλλαγών 0. Λογαριασμός αγαθών και υπηρεσιών Λογαριασμός της αλλοδαπής (λογαριασμός εξωτερικών συναλλαγών) Τρέχων λογαριασμός V. Λογαριασμός της αλλοδαπής V.I Εξωτερικός λογαριασμός αγαθών και υπηρεσιών B.11 Εξωτερικό ισοζύγιο αγαθών και υπηρεσιών Εξωτερικό ισοζύγιο αγαθών και υπηρεσιών V.II Εξωτερικός λογαριασμός πρωτογενών εισοδημάτων και τρεχουσών μεταβιβάσεων B.12 Τρέχον εξωτερικό ισοζύγιο Τρέχον εξωτερικό ισοζύγιο Λογαριασμοί συσσώρευσης V.III Εξωτερικοί λογαριασμοί συσσώρευσης V.III.1 Λογαριασμός κεφαλαίου V.III.1.1 Λογαριασμός μεταβολής της καθαρής θέσης λόγω τρέχοντος εξωτερικού ισοζυγίου και κεφαλαιακών μεταβιβάσεων B.101 Μεταβολές της καθαρής θέσης λόγω του τρέχοντος εξωτερικού ισοζυγίου και κεφαλαιακών μεταβιβάσεων V.III.1.2 Λογαριασμός απόκτησης μη χρηματοοικονομικών περιουσιακών στοιχείων B.9 Καθαρή ικανότητα χρηματοδότησης / Καθαρή ανάγκη χρηματοδότησης V.III.2 Χρηματοοικονομικός λογαριασμός B.9F Καθαρή ικανότητα χρηματοδότησης / Καθαρή ανάγκη χρηματοδότησης Καθαρή ικανότητα χρηματοδότησης / Καθαρή ανάγκη χρηματοδότησης V.III.3 Λογαριασμός λοιπών μεταβολών περιουσιακών στοιχείων V.III.3.1 Λογαριασμός λοιπών μεταβολών του όγκου των περιουσιακών στοιχείων B.102 Μεταβολές της καθαρής θέσης λόγω λοιπών μεταβολών του όγκου των περιουσιακών στοιχείων V.III.3.2 Λογαριασμοί αναπροσαρμογής B.103 Μεταβολές της καθαρής θέσης λόγω ονομαστικών κερδών/ζημιών κτήσης Ισολογισμοί V.IV Εξωτερικός λογαριασμός περιουσιακών στοιχείων και υποχρεώσεων V.IV.1 Ισολογισμός ανοίγματος B.90 Καθαρή θέση Καθαρή εξωτερική χρηματοοικονομική θέση V.IV.2 Μεταβολές του ισολογισμού B.10 Μεταβολές της καθαρής θέσης V.IV.3 Ισολογισμός κλεισίματος B.90 Καθαρή θέση Καθαρή εξωτερική χρηματοοικονομική θέση

»

19.Η παράγραφος 9.61 αντικαθίσταται από το ακόλουθο κείμενο:

«Ωστόσο, οι αναλυτικές ιδιότητες των πινάκων “προϊόν προς προϊόν” και των πινάκων “κλάδος προς κλάδο” δεν διαφέρουν σημαντικά. Οι διαφορές μεταξύ των πινάκων “προϊόν προς προϊόν” και των πινάκων “κλάδος προς κλάδο” οφείλονται στην ύπαρξη ενός γενικά περιορισμένου όγκου δευτερεύουσας παραγωγής. Στην πράξη, οι αναλυτικές χρήσεις των πινάκων εισροών–εκροών προϋποθέτουν εμμέσως την ύπαρξη τεχνολογίας για κάθε κλάδο οικονομικής δραστηριότητας, ανεξάρτητα από τον τρόπο με τον οποίο έχουν καταρτιστεί αρχικά οι πίνακες. Επιπλέον, στην πράξη, κάθε πίνακας του τύπου “προϊόν προς προϊόν” είναι αναδιαρθρωμένος πίνακας του τύπου “κλάδος προς κλάδο”, επειδή εξακολουθεί να περιέχει όλα τα χαρακτηριστικά των ΜΟΔ και των επιχειρήσεων των πινάκων προσφοράς και χρήσεων.»

20.Η παράγραφος 10.27 αντικαθίσταται από το ακόλουθο κείμενο:

«Για τις συναλλαγές υπηρεσιών είναι συχνά πιο δύσκολο να προσδιοριστούν τα χαρακτηριστικά που καθορίζουν τις φυσικές μονάδες και μπορεί να προκύψουν διαφορές απόψεων σχετικά με τα κριτήρια που θα χρησιμοποιηθούν. Η δυσκολία αυτή μπορεί να αφορά σημαντικούς κλάδους όπως τις υπηρεσίες χρηματοοικονομικής διαμεσολάβησης, το χονδρικό και λιανικό εμπόριο, την παροχή υπηρεσιών σε επιχειρήσεις, την εκπαίδευση, την έρευνα και την ανάπτυξη, την υγειονομική περίθαλψη ή την ψυχαγωγία. Η επιλογή φυσικών μονάδων για τις δραστηριότητες αυτές παρουσιάζεται στο εγχειρίδιο για τα μεγέθη μέτρησης τιμών και όγκου στους εθνικούς λογαριασμούς (20).»

Η υποσημείωση 20 στην παράγραφο 10.27 αντικαθίσταται από το ακόλουθο κείμενο:

«Eurostat, Handbook on price and volume measures in national accounts, 2016.»

21.Η υποσημείωση 22 στην παράγραφο 10.56 αντικαθίσταται από το ακόλουθο κείμενο:

«Eurostat – ΟΟΣΑ, Eurostat-OECD Methodological Manual on Purchasing Power Parities, 2012.»

22.Στην παράγραφο 14.06, το κείμενο «Οι υπολογισμοί των ΥΧΔΜΕ επικεντρώνονται στους υποτομείς S.122 και S.125· κατά συνθήκη, οι ΥΧΔΜΕ δεν υπολογίζονται για την κεντρική τράπεζα (βλ. μέρος VI).» αντικαθίσταται από το ακόλουθο κείμενο:

«Οι υπολογισμοί των ΥΧΔΜΕ επικεντρώνονται στους υποτομείς S.122 και S.125· κατά συνθήκη, οι ΥΧΔΜΕ δεν υπολογίζονται για την κεντρική τράπεζα (βλ. παράγραφο 14.16).»